Зеугма (стилска фигура)
Зеугма ( – спајање, мост) је стилска фигура која се најчешће састоји у томе да се један предикат односи на више осталих делова реченице, нпр. субјеката, објеката и сл. – или да више допуна у генитиву зависе од исте именице и сл. Зеугма може служити истовремено и сажимању и паратаксичком гомилању израза у оквиру једне реченице. Данас се под зеугмом подразумева само једна подврста античке зеугме тј. када се исти предикат односи на два различита објекта па се због тога употребљава у два различита значења, једном у правом и једном у пренесеном значењу, а ипак се помиње само једанпут. Спада у фигуре конструкције. Понекад се зеугма сматра врстом силепсе,, понекад се силепса сматра врстом зеугме, а понекад се ове стилске фигуре поистовећују.

Употреба 
Зеугма се увек схвата као афоризам било у књижевности било у свакодневном говору. Понекад се схвата као грешка, али њена стилогеност је неупитна. Она на духовит начин спаја различите појмове и неретко се користи да истакне иронијски или сатирички смисао исказа. Када се комбинује са иронијом, настаје антитеза.

Примери 
 „Наизменце је мрцварио свој мозак и свог магарца.” (Оливер Твист, Чарлс Дикенс)
 „Поче да пали своју цигарету, трепћући очима, челом, целим лицем.” (Нечиста крв, Борисав Станковић)
 "Тамо расло клење и јасење, / Међу нама здравље и весеље." (Женидба Ђура Смедеровца, хрватска народна песма)
 Докази су поделили судије, а судије мито.
 Интимност рађа презир и децу.
 Боље је пасти из француског него из трамваја. (Душко Радовић)

Сличне стилске фигуре 
 Анаколут
 Брахилогија
 Елипса
 Силепса

Референце

Литература

Спољашње везе 
                                                                                                   
 О разграничењу зеугме и силепсе
 Примери зеугме на енглеском језику
 Примери зеугме који хуморизују значење зеугме, на енглеском језику
 Glossary Of Literary Devices And Forms Of Wordplay Used In Hip-Hop

Стилске фигуре
Реторика
Фигуре конструкције